सुपर मार्केट एवं माल गोदाम का उद्घाटन
नौगांवा |कस्बे की आदर्श ग्राम सेवा सहकारी समिति पर सोमवार को नवनिर्मित सुपर मार्केट की दुकान एवं माल गोदाम का उद्घाटन समारोह आयोजित किया गया। कार्यक्रम की मुख्य अतिथि नाबार्ड की मुख्य महाप्रबंधक सरिता अरोडा थी वहीं कार्यक्रम की अध्यक्षता सहकारी बैंक अलवर के प्रबंध निदेशक बी राम द्वारा की गई। विशिष्ट अतिथि के रूप में सहकारी समिति अध्यक्ष मगनचंद सैनी, जिला पार्षद ममता गुर्जर एवं पूर्व सरपंच स्वतंत्रलता बंसल मंचासीन थी। कार्यक्रम की शुरूआत अतिथियों का माल्यार्पण कर स्वागत के साथ की गई। सहकारी समिति के कैलाश शर्मा ने बताया कि इस मौके पर नवनिर्मित सुपर मार्केट एवं माल गोदाम की शिलान्यास पट्टिका का अनावरण एवं फीता काट कर उद्घाटन किया गया। कार्यक्रम में नाबार्ड महाप्रबंधक अरोडा द्वारा सहकारी समिति की योजनाओं सहित नाबार्ड की वित्तीय योजनाओं की जानकारी दी। कार्यक्रम में सहकारी समिति के मंगल शर्मा, सचिन आहूजा, मुकेश सचदेवा, निर्मला खंडेलवाल सहित महिला एवं पुरुष कृषक उपस्थित थे।
नौगांवा. उद्घाटन कार्यक्रम में मंच पर मौजूद अतिथि।
hin_Deva hin_Deva hin_Deva